|  |  |
| --- | --- |
| Møde den: 23. september 2024 kl. 14.00-16.00  Mødelokale på 6. etage i bygning 1350  Akademisk Råd  Til stede: Anna Piil Damm, Anne Bøllingtoft, Caroline Grønkjær Madsen, Frederikke Bruntt, Inger Mørch Hauge, Jean‐Paul de Cros Peronard, Mathias Stenner Falkvist, Merete Elmann, Michael H. Jensen, Morten Rask (prodekan), Niels Mejlgaard (prodekan), Olivia Belling‐Nami, Rune Stubager og Thomas Friis Søgaard, Thomas Pallesen (dekan) og Vibeke Lehmann Nielsen.  Fraværende: Helle Spindler, Klaus G. Grunert, Nabanita Datta Gupta, Nina Melanie Mølgaard Nielsen, Sofie Elise Schmidt, Palle Bo Madsen, Susanne Jensen  Endvidere deltog: Hans Schytte Sigaard (observatør for adjunkterne) og Anja Sandholt Hald (referent). | Referat |

# Godkendelse af referat

Akademisk Råd godkendte referatet uden bemærkninger.

# Drøftelse af budgetlægningsprocessen

# Medlemmer af Akademisk Råd har efterspurgt mere viden om budgetlægningsprocessen, hvorfor BSS Økonomi var inviteret til at deltage med et oplæg om budgetudarbejdelsen.

# Fakultetsledelsen har vedtaget de budgetprincipper, som fordeler indtægter og udgifter på fakultetet.

Forud for mødet havde Akademisk Råd fået tilsendt et budgetnotat, der beskriver budgetprincipperne, og AR tog notatet og de uddybende bemærkninger til efterretning.

# Årlig drøftelse af ansvarlig forskningspraksis og forskningsfrihed

Med henblik på en drøftelse af ansvarlig forskningspraksis og forskningsfrihed på institutterne, deltog professor Jesper Wiborg Schneider med oplæg om arbejdet i både Aarhus BSS etiske komite samt som særlig rådgiver for ansvarlig forskningspraksis og forskningsfrihed.

Etisk Komite

Etisk Komite på Aarhus BSS har etableret 4 underkomiteer, som er kommet rigtig godt i gang, og som har aflastet arbejdet i Aarhus BSS’ hovedkomite. På Aarhus BSS forventer komiteen i 2024 at behandle 220-230 ansøgninger.

Der arbejdes på en ny skabelon, der tager højde for både det forskningsetiske informerede samtykke og databeskyttelsesretlige samtykke eller oplysning om forskningshjemlen.

Ansvarlig forskningspraksis og forskningsfrihed

Hvert fakultet har to rådgivere for ansvarlig forskningspraksis og forskningsfrihed. Rådgiverne kan rådgive på tværs af fakulteterne, hvilket også sker. Mængden af henvendelser er stigende, og hvor henvendelserne tidligere kom fra yngre forskere, er der nu også henvendelser fra seniorforskere. Henvendelserne handler hovedsageligt om forfatterskab og dataejerskab.

Medlemmerne blev opfordret til at kontakte formanden for Praksisudvalget, såfremt der er spørgsmål til arbejdet i Praksisudvalget.

# Årlig status på handleplan for ligestilling og diversitet

# AU’s ligestillingsudvalg afholder årligt fire møder samt workshop og konferencer. Både medlemmer af fakulteternes ligestillingsudvalg og ledelseskredsen inviteres. AU’s ligestillingsudvalg drøfter blandt andet akademisk husarbejde, central barselsfond, kønsrepræsentation i erhvervssamarbejder mv.

Aarhus BSS Forsknings- og ligestillingsudvalg har som Aarhus BSS-aktivitet besluttet at se nærmere på udfordringerne med ”Miljøskifte som en del af ph.d.-uddannelsen”. Udvalget har haft nedsat en arbejdsgruppe der i forbindelse med arbejdet lavet et litteratur-review, afholdt workshops på alle ph.d.-programmer og gennemført en survey blandt de ph.d.-studerende. Baseret på dette blev der udarbejdet en rapport med anbefalinger til ph.d.-skolen.

Arbejdsgruppen konkluderede blandt andet, at det er godt og vigtigt med et miljøskifte, men at et miljøskifte kan være andet end et længere sammenhængende ophold i udlandet. Ph.d.-skolen blev opfordret til blandt andet at revidere ph.d.-skolens retningslinjer, så de bliver mere tydelige i forhold til miljøskiftet, at sikre erfaringsudveksling om forskellige modeller for miljøskifte, overveje muligheder for økonomisk støtte til ph.d.-studerende mv.

Medlemmer af Akademisk Råd anerkendte arbejdsgruppens arbejde.

# Orientering og drøftelse

# Formanden:

# Evaluering af Akademisk Råds seminar 2024, næste års seminar afholdes 28.-29. sept.

Medlemmer af rådet der deltog under seminaret, havde følgende bemærkning er til afviklingen.

* + - Emnet var velvalgt også i forhold til inddragelse af de studerende.
    - Store IT-problemer som skabte udfordring med online-oplægsholder.
    - Fordeling i arbejdsgrupper bør være mere kønsdiverse.
    - Ønske om at seminaret ligger en uge tidligere eller tidligere på ugen.
    - Fint med ordinært aftensmøde i forlængelse af seminaret.

# Status vedrørende Kodeks for ansvarlig forskningspraksis v. Helle Spindler

Akademisk Råd har indmeldt Helle Spindler som repræsentant for Aarhus BSS i den sparringsgruppe, der skal rådgive AU’s repræsentant i arbejdet med at opdatere det danske kodeks for integritet i forskningen fra 2014.

Helle Spindler afgiver løbende kommentarer, og fokus har særligt været på blandt andet forskningsfrihed, planlægning og udførelse af forskning, datamanagement (forslag om at data skal gemmes i 10 år), publicering og formidling, fortrolighed mv.

# Dekanen:

# Kandidatreformen

Opgaven med planlægning af udmøntning af kandidatreformen er nu formelt set blevet overdraget til dekanerne til drøftelse og koordinering på tværs af universiteterne i Danmark.

De samfundsvidenskabelige dekaner er i god dialog og har vedtaget en række principper for udmøntningen af kandidatreformen.

Dekanerne har frist for tilbagemelding ultimo oktober, hvorefter der snarest muligt forventes udmelding om udmøntningsplanerne.

* + Campus 2.0

Arbejdet med Campus 2.0 er en stor og omfattende opgave for fakultetet. I de kommende 3-4 år forventer fakultetet at skulle bruge ca. 70 mio. kr. på flytninger og rokeringer.

# Eventuel kommunikation fra mødet til Universitetsledelsen

# Eventuelt

Mødet sluttede kl. 15.50